Mae’r ddau argymhelliad hwn wedi’u bodloni.  Mae’n bosib i Lywodraethwyr bellach weld holl setiau data craidd Cymru gyfan ac rwyf yn y broses o lunio rheoliadau sy’n gysylltiedig â hyfforddiant gorfodol.  Mae’r meysydd o hyfforddiant gorfodol sy’n cael eu nodi gan y Grŵp Gwasanaethau Addysg yr un fath â’r rhai a nodwyd ar gyfer darpariaethau hyfforddiant gorfodol yn y Mesur Addysg (Cymru) 2011.  Mae’r Mesur yn caniatáu i Weinidogion Cymru gyflwyno hyfforddiant cynefino gorfodol, hyfforddiant i gadeiryddion a hyfforddiant i bob llywodraethwr ar ddefnyddio a deall y data.  Mae gan Weinidogion Cymru hefyd y pŵer i bennu cwmpas a chynnwys yr hyfforddiant hwnnw i sicrhau bod hyfforddiant cyson, cynhwysfawr ac o safon uchel yn cael ei gynnig i lywodraethwyr ledled Cymru.  O fewn y cyd-destun hwn, bydd y Grŵp Gorchwyl a Gorffen llywodraethu ysgolion yn edrych ar swyddogaeth a chyfrifoldebau cyrff llywodraethu ysgolion ac awdurdodau lleol ac yn ystyried a ydynt yn briodol neu a ddylid eu hailddiffinio.
Both these recommendations have been met.  Governors can now fully access the all Wales core data sets and I am in the process of making regulations regarding mandatory training. The areas of mandatory training identified by the Education Services Group are the same as those identified for mandatory training provisions in the Education (Wales) Measure 2011. The Measure allows Welsh Ministers to introduce mandatory induction training, training for chairs and training for all governors on the use and understanding of data. Welsh Ministers also have the power to set the scope and content of that training to ensure that consistent, comprehensive and high quality training is delivered to governors across all areas of Wales.  Within this context the school governance Task and Finish Group will examine the role and responsibilities of school governing bodies and local authorities and consider whether they are appropriate or should be redefined.